Folketing
2003-01-09

Det forstår vi godt, for netop håndtering og placering af radioaktivt affald er en beslutning, som vil have konsekvenser i flere hundrede år fremover. Derfor er det vigtigt for os, at der er maksimal åbenhed omkring processen, som nu sættes i gang. Jeg glæder mig ligesom hr. Martin Lidegaard over, at man ikke fik a-kraft i Danmark, og man dermed kun står med det her relativt lille problem sammenlignet med lande, som faktisk indførte a-kraft. Når man tænker på, hvor lang og besværlig en proces vi skal igennem med de her forsøg, så kunne jeg lige have forestillet mig, hvad der var sket, hvis de partier, der havde villet det dengang, faktisk havde fået gennemført a-kraft i Danmark. Men som sagt kan vi støtte det her forslag.